Diari Oficial de la Generalitat Valenciana


Sumari del DOGV 8471, del 24-01-2019 (2019/509)

Informació pública de la introducció de modificacions en la versió preliminar del Pla general estructural.
----------------------------------------------------------------------------------------------------------

### Dades del document

Número de DOGV
:   8471

Data del DOGV
:   24-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/509


Data del document
:   18-01-2019

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * pla d'urbanisme
    * administració local

Informació pública de la introducció de modificacions en la versió preliminar del Pla general estructural. [2019/509]  
El Ple de la corporació, en la sessió celebrada el dia 17 de gener de 2019, ha adoptat un acord, l'apartat dispositiu del qual és com segueix:  
  
«Primer. Resoldre les al·legacions i prendre en consideració els informes sectorials presentats durant el tràmit de participació pública de la versió preliminar del Pla general estructural segons la proposta tècnica, introduint les modificacions estimades.  
Segon. Comunicar als interessats la introducció de les modificacions a la versió preliminar del Pla general estructural i publicar un anunci d'informació pública en el Diari Oficial de la Generalitat Valenciana, i donar audiència pel termini de vint dies, a comptar des de l'endemà de la publicació en el Diari Oficial de la Generalitat Valenciana. Així mateix es publicarà l'edicte al tauler d'edictes de l'Ajuntament i en un diari no oficial d'àmplia difusió en el municipi.»  
  
Cosa que es fa pública per a general coneixement i s'assenyala el següent:  
  
1. El document de la versió preliminar del pla general estructural es pot consultar en:  
A) www.ajxabia.com.  
B) Servei d'Urbanisme i Obres de l'Ajuntament de Xàbia, plaça del Portal del Clot, número 2.  
Dies laborables. Horari des de 09.00 h fins a les 14.00 h.  
C) Casa de la Cultura, plaça de Baix, número 6, primera planta.  
Des del 24 de gener fins al 21 de febrer de 2019, tots dos inclusivament.  
Dies Laborables. Horari des de 09.00 h fins a les 13.00 h.  
(El resultat de les al·legacions presentades en el tràmit d'informació pública i consultes està dins del bloc 4: participació pública).  
  
  
2. Presentació d'al·legacions referides als canvis proposats:  
Des del 25 de gener fins al 21 de febrer de 2019, tots dos inclusivament.  
A) Presencial: Oficina d'Atenció al Ciutadà, avinguda del Trenc d'Alba, número 2.  
Dies Laborables. Horari des de 09.00 h fins a les 14.00 h.  
B). Registre electrònic: http://xabia.sedelectronica.es.  
C) Qualsevol altre mitjà admès per la Llei 39/2015, d'1 d'octubre, del procediment administratiu comú de les administracions públiques; es recorda l'obligatorietat de relacionar-se amb l'Administració per mitjans electrònics als interessats inclosos en l'article 14 de la citada llei.  
  
  
3. Reunions informatives  
- 25 de gener de 2019, a les 20.00 h, sala del Centre Social - Biblioteca Duanes, carrer del Botànic Cabanilles, núm. 17.  
- 28 de gener de 2019, a les 20.00 h, col·legi de l'Arenal, carrer de Brussel·les, número 101.  
- 29 de gener de 2019, a les 20.00 h, Sala Polivalent, plaça Portal del Clot.  
  
Xàbia, 18 de gener de 2019.- L'alcalde: José F. Chulvi Español.